 Mudane madaxweyne maamul-goboleedayada ayaa iyagana isku toosin kaaga baahan, waayoo maba fahamsana in eey yihiin maamul goboleedyo dowlada dhexe hoos yimaada, in kastoo si wanaagsan uu ku soo dhamaaday socdaalkii nabadda ee dhowaan aad ku kala bixisay gobollada dalka qaarkood, si weynna dadku kuu soo dhoweeyeen, hadana weey ahayd in lagu soo dhoweeyo waayoo tallaabo fiican ayaad qaadan, oo waxaad martay dhulka, adoo baabuur isticmaalaya marmarna diyaarado, haddii dhan kale laga eegana badanaa dadyowga Soomaaliyeed sidoodaba marti soorka waa ku fiican yihiin, waxaase intaas sii dheer in badankood ay kuu arkeen in aad tahay wiilkoodii oo soo booqday, oo ay reer ahaan kuu soo dhoweeyeen, halkeey kuu weyneyn lahaayeen madaxweyne ahaan, taasina ma ahan wax dhowaanahaan laga baxayo ee waa ina daba soconeysaa, inta aanu wax kasta indho reerysan ku eegeyno kuna qeybsaneyno awoodda dalka 4. 